Lucas Bjerregaard har fortsat sin første sejr til gode på ECCO Tour i denne sæson, men der har ellers været lutter topplaceringer til Frederikshavn-spilleren. En andenplads, to tredjepladser og en sjetteplads er det blevet til på ECCO Touren, mens en fjerdeplads på Nordea Touren også har spædet i puljen, der er stor nok til både at føre ECCO Tourens rangliste, Backtee Race 2 Himmerland, og Nordic League Ranking. - Jeg er rigtig glad for, at jeg er i så god form, og det er dejligt, at den hårde vintertræning har båret frugt, forklarede Lucas Bjerregaard efter sin seneste tredjeplads ved Club La Santa Championship i Nivå. Foruden 20-årige Bjerregaard blander også Jeff Winther sig for alvor i kampen på Nordic League.

Referat:
Stortalentet Lucas Bjerregaard har fået en fantastisk start på sin 2012 kampagne og fører både Backtee Race 2 Himmerland og Nordic League Ranking.